
  Keď naňho myslím, už tu nie je. Je na dne rieky. Vduchu ho vidím ponoreného, ako stojí proti prúdu, čierne vlasy sa mu zmietajú vo vodných víroch, na tvári úsmev. Vzelených hlbinách mu žiaria zuby. Chcem sa zviezť autobusom do mesta apostáť na moste rovno nad miestom, kde sme ho hodili. Ľudia budú chodiť okolo mňa, usmievať sa, nebudú vedieť, čo sme urobili. Ja by som im úsmevy opätovala. Úsmev zastrie veľa tajomstiev.


  Keď otvorím dvere, privítaš ma tvrdým bozkom, akeď vojdem dnu, zdosahu studeného morského vánku, oči máš čierne ako diabol. Hľadím ti do temných očí askúšam si spomenúť, kedy zlo nahradilo dobro. Vruke pevne zvieraš povraz. Hnedý, hrčovitý, drsný. Priam cítim tú drsnosť na voňavej pokožke svojho krku. Vdychu sa mi chveje vzrušenie.


  
    
  


  


  
    KAPITOLA JEDEN
  


  


  


  Nebol tam rozlúčkový list samovrahyne. Obeť drží ústa rázne zavreté, tiché ako kameň, najlepší anajhorší svedok jej konca. List by umožnil smútiacim niečoho sa chytiť. Niekoho obviniť. Hnevať sa na to, čo je tam napísané. Roztrhať ten zdrap, keby chceli. Bez listu nič nemajú. Len žiaľ. Ale aj tak vkútikoch jej opuchnutých úst vidím čosi ako úsmev, ktorý prezrádza, že svoje tajomstvá si vezme do hrobu.


  Patologička súzkou tvárou začala pitvu. Prechádzala popri tele asekaným, prísne vecným hlasom oznamovala, čo vidí.


  „Čas úmrtia: 19. októbra 2011. Príčina smrti: zadusenie. Spôsob smrti: vyšetruje sa. Obeť: tridsaťdeväťročná žena. Pitvu vykonala Dr. Abigail Jamesová. Ďalší prítomní: hlavná superintendantka Frankie Sheehanová aasistent komisára Jack Clancy.“


  Boli sme vo Whitehalle. Vdublinskej supermodernej márnici. Túto miestnosť nazývajú čakáreň, čo ľuďom pripomína, že jedného dňa môžu aj oni skončiť na stole patológa.


  Pozerala som sa na doktorku. Sbaterkou vruke hľadela do úst obete. Ďalšia neznáma tvár – doktorka. Ďalšia zmena. Hoci zmena je férová, keď som bola mimo pár mesiacov, cítim sa, akoby ma podviedli.


  „Je nová.“


  Jack Clancy sa sústredil na obeť. Strčil si ruky do vreciek, pohojdal sa na pätách. „Pozorná ako vždy. Dúfam, že tvoje detektívne schopnosti nie sú také diabolské ako pozorovateľské, Sheehanová.“


  „Vidíš?“ Súsmevom som ukázala na nedopitú šálku skávou. „Nedopitá. Nijaký odtlačok, kým šálka nie je prázdna. Čo sa stalo stvojím predchodcom?“


  „Zdrhol do Austrálie ako všetci ztejto prekliatej krajiny,“ odvetil.


  „Detektív Harwood?“


  „Vrátil sa do služby.“


  „Myslela som, že ho preložili na oddelenie zvláštnych prípadov.“


  „Je na balistike.“


  „Čo sa stalo? Nevedel bez teba vydržať?“ Usmiala som sa naňho.


  VClancyho očiach sa mihol ustarostený výraz. Keď prehovoril, ožila mu celá tvár: obočie vyletelo hore azas dolu, ústa sa vyrovnali azošpúlili, na sánke sa mu chvela koža.


  „Museli sme ľudí trochu popresúvať, Frankie. Tvoj tím sa nedá zastrašovať, ale ukázalo sa, že je asi rovnako lojálny ako zbitý pes, no nemáme iného detektíva na tvojej úrovni, ktorý by stebou mohol spolupracovať.“


  „Radšej pracujem sama,“ odvetila som.


  Zmojej kávy zostala len vychladnutá usadenina napoly rozpusteného cukru, asi taká lákavá ako začiatok tohto dňa apredvídateľná ako jeho pokračovanie.


  Vrátila som rozhovor na pevnú zem. „Tak čo tu vlastne robíme? My dvaja sme trochu priveľa na otvorený azatvorený prípad samovraždy.“


  „Súdna lekárka mala ztohto zlý pocit,“ odvetil. Pri výraze „zlý pocit“ zdvihol obočie. „Komisár je nervózny.“


  „Nervózny?“ Neodpovedal.


  „Zo mňa?“


  Ticho. Na jazyku som cítila žlč.


  „Srať na nich.“ Pozrela som naňho bokom adúfala som, že sa bude tváriť súhlasne, ale ústa mal pevne zovreté acivel rovno pred seba.


  Po chvíli sa ozval: „Tak čo si otom myslíš?“


  „Oobeti?“


  Vzdychol. „Opodozrivom.“


  „Tak to je filozofická otázka.“ Usmiala som sa so spojenými perami. „Očividne to nepokladáš za jednoduchý džob, keď si človek môže povedať: ‚Ja to tu omrknem sám.‘“


  Plecia sa mu pod sakom zdvihli. „Vždy si to možno povedať.“ Obrátila som sa. Doktorka Abigail sa rozhovorila: „Kranium je nedotknuté, nijaký náznak zlomeniny. Je tam laterálny posun záhlavia na C1, ktorý zodpovedá signifikantnej dislokácii hornej krčnej chrbtice pri obesení. Na bočných snímkach krčnej chrbtice sa zobrazujú bilaterálne interartikulárne zlomeniny známe ako zlomeniny obesenca, ktoré svedčia otom, že telo náhle ovislo na povraze.“


  „Vposlednom čase je to pomerne obľúbená smrť,“ poznamenal Clancy ponad moje plece.


  Uvedomila som si, že vistej chvíli Abigailinej obhliadky mŕtvoly som si priložila ruku na krk. Ústa som mala stisnuté, vyschnuté, dych zatajený.


  Preglgla som ahrdlo akoby sa mi zlepilo. „Ale aj tak je to nezvyčajné rozhodnutie, keď ide oženu. Skôr mi to pripadá ako smrť muža.“


  Clancy sa zatváril nervózne. Sálali zneho vlny napätia. Zakašľala som, usilovala som sa nasadiť profesionálny výraz: „Pokiaľ viem, keď si ženy vezmú život, mnohé to riešia tabletkami alebo žiletkou. Hoci obesenie nie je nezvyčajné, väčšinou to nie je ich prvá voľba.“ Usmiala som sa.


  Clancy pristúpil koknu apozrel na obeť dolu vmárnici.


  „Možno to nebola jej prvá voľba,“ nadhodil.


  „Možno.“ Stisla som interkom. „Doktorka Jamesová? Čo to má na ľavom ramene?“


  Abigail pozrela do okna.


  Vzdychla som. „Niekto nemá rád, keď narušíme rutinu.“


  Clancy kývol doktorke atá meravo prechádzala okolo tela apokračovala vo svojich nálezoch.


  „Na ľavom predlaktí, distálne od lakťovej jamky, je na pokožke rovná rezná rana, podľa všetkého spôsobená veľmi ostrým nástrojom ako žiletka. Pri krajoch je koža tmavá, možno ide ostaré tetovanie alebo zvyšky farby zo žiletky či iného ostrého nástroja.“


  Na chvíľu sa odmlčala, vzala skúmavku aodobrala vzorku tkaniva. Označila ju dátumom apokračovala:„Otvor rany je dlhý dva centimetre. Ale neboli narušené nijaké veľké tepny.“


  „Aje to tu,“ zamrmlala som si pre seba, ale tak trochu aj pre obeť. „Pokus opodrezanie jej nevyšiel, tak sa obesila.“


  To stačilo. Aj malé kroky sú kroky. Vzala som spis aprešla kdverám. „Uvidíme sa vkancelárii?“


  „Sheehanová,“ vzdychol si. „Mala by si...“


  Musela som dodať svojmu hlasu ľahkosť. Obrátila som sa, spustila som bok, ruka mi skĺzla zdverí. „No tak, Jack. Obaja dobre vieme, že je to môj prípad. Vyriešim ho. Dôveruj mi. Nenechám to otvorené.“


  Asi minútu mi skúmal tvár, jazyk si pritískal na líce, hruď sa mu napínala. Vedela som, že vidí viac, než prezrádza jeho biela košeľa ačerstvo pristrihnuté zosvetlené vlasy. Vedela som, že vidí prázdnotu. Vmojej tvári, pod mojimi očami. Vtmavom spise, ktorý som zvierala prstami. Vružovej jazve ťahajúcej sa od línie vlasov kľavej sluche.


  Napokon zvesil plecia, sťažka vydýchol avpravom líci sa mu prehĺbila jamka. Vtej chvíli akoby orok zostarol.


  „Dobre, ale ak to bude príliš...“


  Už som kráčala kdverám. „Viem, viem. Zavolám ťa alebo čo.“


  


  Keď som vyšla zWhitehallu, odbočila som po chodníku doľava, potom na vedľajšiu cestu. Bola to skôr príjazdová cesta na športovisko. Striedačka bola prázdna, zahádzaná odpadkami po víkendových zápasoch. Ihrisko bolo na oboch koncoch porastené zhnedutou trávou, ale neparkovali tam nijaké autá. Okus ďalej som zastala, zohla sa avyvracala. Spis sprípadom som zvierala vrukách ako záchranné lano.


  Chvíľu trvalo, kým som skončila, akeď som sa vystrela, znosa mi tieklo ana čele sa mi perlil pot. Oprela som sa ostenu, zapálila som si cigaretu ačakala, kedy sa mi prestanú triasť ruky. Hľadela som na príjazdovú cestu, okolo mňa prechádzali chodci, autá sa mihali ako tmavé šmuhy akdesi za tým na uliciach Dublinu boli ďalšie mŕtve telá, ktoré objavia. Ďalšie nevítané úmrtia, ktoré musím vyšetriť.


  „Dopekla!“ Ohorok mi vypadol zruky, zahasila som ho nohou aodišla od ihriska. Na ulici som pátrala po Clancym, potom som rýchlo vykročila smerom, kde som ráno zaparkovala auto. Clancy zrejme včakárni žiada toxikologickú správu, na ktorú som mala pamätať. Určite je naštvaný. Na seba. Anervózny zo mňa. Vduchu som ho videla, ako si veľkou rukou prehrabáva sivé vlasy.


  „Na takéto svinstvo som pristarý,“ hovorí. Akeď sa neskôr stretneme, odpovie mi na všetky otázky, ktoré som nepoložila.


  


  Kužeľovité klobúky na párty, hoci aj smiešne nasadené na hlave, prestanú byť zábavné, keď sa na ne díva niekto, kto neznáša spoločenské banality amusí riešiť čerstvý prípad smrti. Ruku som mala ešte vždy vystretú, držala som otvorené dvere. Plánovala som prísť do práce ticho, kývnuť hlavou pár kolegom azamieriť do svojho kúta, zatvoriť dvere, zmiesť prach zo stola anaplánovať postup vyšetrovania prípadu samovraždy.


  Helen, jediná žena okrem mňa, pristúpila bližšie aobjala ma. Bezpochyby tým dala najavo to, čo ku mne vtej chvíli cítili všetci čosi vyše dvadsaťroční ľudia vmiestnosti – ľútosť. Začínala som ako forenzná technička aštyri roky som sa venovala profilovaniu, pätnásť rokov som vystupovala po priečkach polície kmiestu detektívky superintendantky, dva roky som bola hlavnou veliteľkou aza celý ten čas som nevidela nikoho, aby objímal kolegyňu. Možno sme si plieskali po chrbte, strkali sa do pliec, plieskali si dlaňami achápavo sme kývali hlavou, ale nikdy sme sa neobjímali.


  Potlačila som zdesenie aj hnev ausilovala som sa vyslobodiť zHeleninho silného objatia. Bola zavalitá, hlava jej siahala iba po moje plece, pôsobila ako hradba tuku asvalov. Odtiahla sa aúmyselne sa vyhýbala pohľadu na moje sluchy. Neóny vytvárali svetelný kruh na jej čele avlasy mala tak tuho stiahnuté, až som videla, kadiaľ prechádzali zuby hrebeňa po jej lebke.


  „Radi by sme vám ukázali, ako sa tešíme, že ste sa vrátili,“ zvolala, obrátila sa aukázala na kanceláriu. Vrátane ostatných.


  Nevedela som donútiť ústa, aby reagovali dosť rýchlo.


  „Ďakujem vám všetkým. Je to dobrý pocit byť nazad.“ Vhlase mi znel náznak roztrpčenia akvílenia, akoby som sa bránila. Preglgla som ten nepríjemný pocit. Čakali. „Je to od vás veľmi milé. Ale myslela som si, že tu sú zábava aláskavosť zakázané.“ Štekavo som sa zasmiala, ale nikto mi smiech neopätoval.


  Zkútov kancelárie na mňa hľadeli ľútostivé oči, zopár ľudí chápavo prikývlo. Bože! Ako dlho tam mám stáť? Pri automate bola veľká čokoládová torta. Papierové poháriky ataniere, všetko, čo ktomu patrí. To bola odpoveď na moju otázku.


  Vedel otom Clancy? Nedokázala som si to predstaviť. Nevšímala som si tortu. Vnútri som túžila znova sa presadiť.


  „Takže teraz, keď sme sa zbavili rozpakov, by sme mali prejsť kveci, nie? Máme na tanieri prípad samovraždy.“ Bola to neúmyselná slovná hračka. Nechcela som hovoriť oobesenej. „Torta počká, kým pôjdeme domov.“


  Helen pokrútila hlavou. „Ale...“


  „Inšpektorka, už by ste ma mali poznať lepšie. Nestrpím, aby môj tím usporadúval ľútostivé večierky, auž vôbec nie na moju počesť. Vyjadrila som sa jasne?“


  Helen bola vtíme pomerne nová. Robila unás možno rok, ato je vtejto práci nováčik. Povýšenie si treba vydrieť azávisí od toho, ako dlho pracujete na prípadoch bez prestávky na kávu acigaretu. Jedného dňa znej bude neuveriteľná detektívka, ale teraz sa ešte len musí učiť, ktoré požiare má hasiť ado ktorých plameňov má fúkať. Do všetkého sa púšťa svervou.


  Zvrecka na kolene vybrala malý karisblok analistovala čistú stránku.


  „Áno, šéfka,“ zamrmlala ačosi si poznačila. Zvýšeným hlasom som oslovila celú miestnosť.


  „Ak neviete odolať prekliatej čokoládovej torte, tak si naložte do tých párty klobúkov, ale potom sa pustite do práce, dofrasa. Kto pracuje na tomto prípade?“


  „Ja aSteve,“ odvetila Helen. „Ostatní sa zapoja.“


  „Vzali zmiesta činu nejaké telefóny?“


  „Nie.“


  „Musíme nájsť telefón obete.“


  „Forenzný tím je ešte vždy tam. Zavolám im.“


  „Máte záznamy bezpečnostnej kamery?“


  Helen pokrútila hlavou. Bola ztoho trochu zmätená anečudovala som sa jej. „Nezdalo sa mi, že ich potrebujeme.“


  „Spôsob smrti ešte nebol objasnený, inšpektorka.“


  „Mrzí ma to. Áno. Začnem spouličnými kamerami.“ Prešla na druhú stranu kancelárie.


  Obrátila som sa na Steva, chudého technika posadnutého detailmi. Steve sa narodil zahľadený na laptop. Na tvári sa mu zračili stopy vyčerpania, pokožku mal bledú, pod očami fialové kruhy. Bradu mal takú špicatú, že by ňou mohol otvárať konzervy, ana nej ryšavú koziu briadku. Poruke mal vždy energetický nápoj, bol to jeho stály spoločník, ktorým si dopĺňal energiu. Steve nepotrebuje zložiť kriminálnika silným pravým hákom, on to urobí kliknutím na klávesnicu.


  „Steve, prosím zoznam príbuzných. Všetky informácie, ktoré sa vám podarí získať ojej manželovi.“


  Prikývol apozrela som na ostatných vkancelárii. Vycítila som odhodlanie achladné pohľady upreté na mňa. To bolo lepšie.


  „To sa mi zdá priveľa hodín na samovraždu,“ zamrmlal ktosi.


  Nechala som tú poznámku bez povšimnutia aobrátila som sa ksvojej pracovni.


  Stal sa znej sklad. Vkúte škatule so spismi, vyriešené menšie iväčšie prípady, každý znich akoby bol rozmazaným odtlačkom prstov proti ľudskosti. Pohľad mi padol na spis celkom navrchu. Meno: Tracy Wardová. Prípad číslo 301. Nikto si nedal námahu odložiť ho. To sa ma, napočudovanie, dotklo. Zahnala som tie pocity.


  Zapla som počítač ačakala, kým sa preberie kživotu. Môj tím mal pravdu. Naozaj je to veľa námahy kvôli samovražde. Ale nemôžem riskovať, že mi niečo unikne. Ak sú mocnosti naozaj také podráždené, ako naznačoval Clancy, potom si nemôžem dovoliť ľahostajnosť. Hoci ja som nikdy nebola ľahostajná.


  Vskutočnosti len čo dnes ráno sňali ztela tej ženy igelitovú plachtu, vduchu som si začala vytvárať obraz ojej osobnosti. Krátke, klasicky, elegantne pristrihnuté vlasy, zjej ofiny som cítila lak na vlasy, akoby si ho práve nasprejovala.


  Videla som jej ruku, ako ju drží nad hlavou aprstami stláča tlačidlo; oblaky spreja, ktorý pristával na jej platinových vlasoch ako trblietavá rosa. Chvíľu počká, kým sprej uschne, potom rýchlo prebehne hrebeňom cez vlasy, aby zjemnila efekt.


  Nemala na sebe nijaké šperky, pred pitvou ich odstránili, aby nenarušili rádiologické vyšetrenie. Ale vo fialových ušných lalôčikoch mala identické dierky, kde zrejme ešte pred pár hodinami boli vkusné náušnice. Tipovala som, že napichovacie. Perlové. Pri jej bledej pleti krásne svietili. Ale nič ostentatívne.


  Ruka so štíhlymi prstami aspeknou francúzskou manikúrou zatlačí uzáver na miesto. Pohľad do zrkadla, aby videla, ako to vyzerá. Perličky odrážajú biely jas blúzky.


  Spis mi prezradil, že mám pravdu. Na kôpke fotografií dôkazový predmet číslo štyri: dve perlové náušnice so zlatým uzáverom.


  Usadila som sa na stoličke apritiahla si zápisník, aby som si pripomenula tvár Eleanor Costellovej. Ďalšia fotografia ukazuje miesto činu dnes predpoludním o10.16.


  Sused si robil starosti, keď nevidel obeť odchádzať do práce. Vždy si všímal, ak neodišla načas? Áno, zvyčajne raňajkoval pri okne. Oôsmej. Obeť prechádzala okolo jeho domu. Išla na ranný vlak. Nie, večer predtým si nevšimol nič nezvyčajné abol hore dlho. Sedem rokov boli susedmi, mali kľúče od domu jeden druhého. Často sa vymkol. Nemajú všetci susedia kľúče od susedov? Nie, nevšimol si, že by pani Costellová trpela depresiou. Ak ňou trpela. Hoci medzi nami, nebol si istý, či mala šťastné manželstvo, ak viem, ako to myslí. Nevedela som. Ale on nemienil nikoho namočiť.


  To bol Neil Doyle, slobodný, dotieravý, presne ten typ, pred ktorým by som prešla na druhú stranu. Pôsobil chabo amľandravo, počínajúc krehkými lakťami vytŕčajúcimi spod rukávov až po pivné brucho vyrysované pod tričkom. Pracoval zdomu. Bol konzultantom, nech to znamenalo čokoľvek. Manžel Peter Costello bol nezastihnuteľný. Ale ochotný sused nám oňom poskytol toľko informácií, že by sme si mohli vjeho mene vziať hypotéku. Hoci pravdepodobne by ju odmietli. Peter Costello bol už dlho nezamestnaný.


  Ďalšia fotografia ukazovala ruky obete – prsty skrútené ako dlhé lupene do dlaní, končeky modré, akoby sa pod nechtami rozlial atrament. Fotky boli označené, ľavá ruka, pravá ruka. Okrem drobného detailu na pokožke obe vyzerali veľmi podobne.


  Na ukazováku pravej ruky bol nad hánkou pásik fialovohnedých bodiek. Petechie spôsobené prasknutím drobných cievok pod kožou. Povraz sa zaryl hore, stiahol jej hrdlo. Náhle, tvrdo, desivo. Prehĺtala naprázdno, telo zápasilo ovzduch. Bojovala, pravou rukou odtláčala povraz, strčila podeň prst. Ale povraz sa zaryl do kože ačosi – alebo ktosi – jej odtiahlo ruku.


  Chabo som sa nadýchla, hruď mi zvieralo. Vhlave, vjazve na sluchách ma bolelo, akoby jazva bola čerstvá ataká ostrá, až sa mi zaliali oči. Vžilách mi vrela úzkosť, búšila mi do brucha, po chrbte ačele mi stekal pot. Útroby mi zovrel strach. Cítila som ho aj dnes ráno. Moje podvedomie predbehlo vedomie apripravilo ma na úlohu, čo ma čaká. Nie vyšetrovanie samovraždy, ale vraždy.


  
    
  


  


  
    KAPITOLA DVA
  


  


  


  Keď vytvárate profil vraha, uvedomíte si znepokojivú pravdu: ako neuveriteľne podobní sú si ľudia. Aké podobné sú naše túžby, pudy, obavy. Samozrejme, existuje veľká škála, ale desí ma, že na každom kraji spektra vidím situáciu zhľadiska zla. Aj keď mi pri tom priznaní skrúca žalúdok.


  Zdruhej strany obeť, hoci sa to často prehliada, je dôležitejšia. Obeť, vedľajší produkt páchateľovej posadnutosti, zúrivosti alebo hnevu, podrobia vyšetreniu, aby získali dôkazy či stopy, apotom ju nechajú vyblednúť vtieni vraha. Otázka nie je, kto spáchal zločin, ale aký typ človeka sa stal jeho obeťou.


  Tím sa bude brániť tejto myšlienke. Nikto netúži po ďalšom prípade vraždy, auž vôbec nie ja, ale keď je raz kamienok vtopánke, musíme ho buď vyhodiť, alebo trpieť ustavičné odieranie.


  Prsty Eleanor Costellovej zaberajú celú veľkú obrazovku vo vyšetrovacej miestnosti. Nasmerovala som lúč lasera na jej ukazovák.


  „Tu. Tieto petechiálne podliatiny dosvedčujú, že niekedy medzi tým, ako odvisla azomrela, sa pokúšala vyslobodiť, vidíte?“


  „Inštinktívne? Ale nakoniec bol ten pokus osamovraždu úspešný,“ nadhodila Helen. Usilovala sa ma potešiť po nevydarenej párty dnes popoludní.


  Prikývla som. „Túžba prežiť? Možno.“


  Záblesk minulosti ma oslepil. Zatvorila som oči pred tou spomienkou, ale aj tak sa mi vybavila. Tvrdý úder do boku hlavy. Chcela som utiecť, ale padla som na kolená. Vžalúdku náhly tlak, pred očami hviezdičky, biele bodky, potom tma abolesť.


  Pozrela som na svoj tím. „Áno, inštinktívne túžila prežiť. Podarilo sa jej strčiť prst pod povraz. Pod ťarchou jej váhy sa zatiahol. Ale obe ruky mala po bokoch.“


  Tím sa tváril nechápavo, ako sa dalo čakať. Dočerta, také klišé. Potom ktosi vzadu zdvihol ruku, okamžite som spoznala ten hlboký drsný hlas.


  „Bol tam niekto iný.“


  Prešla som po tvárach anašla som ho. Štíhly muž, ktorý vždy vyzerá neupravene, hoci má oblek akravatu.


  „Čo sa stalo so zvláštnym oddelením, detektív Harwood?“


  Baz podišiel bližšie. Bol môj spojenec, sparing partner aokrem Jacka jediný človek, ktorého som mohla nazvať priateľom. Niežeby som mu to niekedy povedala. Aj bez toho má dosť čo robiť so svojím veľkým egom.


  „Chvíľu ma balistika bavila, ale zistil som, že to nie je nič pre mňa,“ vyhlásil. „Ako by som sa mohol vykašlať na toto?“


  Usmiala som sa. „Keď si tu bol predtým, celkom sa ti darilo na to kašlať.“


  „Dva dni som neprišiel. Dva dni. Nikdy na to nezabudneš? Mal som chrípku.“


  „Mužskú chrípku.“


  „Smrteľne nebezpečnú.“


  Pokrútila som hlavou apotlačila úsmev. „Pravdupovediac, ešte vždy nie je rozhodnuté.“ Obrátila som sa ktímu. „Obe ruky sme našli po bokoch obete. Ako naznačil detektív Harwood, bol tam niekto iný.“


  Vtedy sa ozvala Helen. „Mohla si ten prst vytrhnúť.“


  Vmiestnosti sa ozval smiech. „To určite,“ poznamenal ktorýsi znich.


  Ľahla som si na dlážku. Zavládlo ticho. Mysleli si, že mi preskočilo.


  „Helen, možno si to chcete skúsiť. Steve, prosím, odhadnite, koľko meriam avážim. Ale nezabúdajte, že som vaša nadriadená.“


  Pozrel na mňa. „Meter sedemdesiat... ehm, okolo sedemdesiat kíl?“


  Vyjavene som naňho pozrela. Zdvihol ruky. Ustúpil. „To nie je fér, šéfka. Na tú otázku nie je správna odpoveď, dočerta.“


  „Len pokoj, inšpektor. Meter sedemdesiatpäť ašesťdesiatpäť kíl. Helen?“ Podišla bližšie. „Čo keby ste ma skúsili zdvihnúť?“


  Moje miery sa podobali na miery obete. Chcela som ukázať, ako by Eleanor Costellová musela zdvihnúť celú ťarchu svojho tela, aby uvoľnila ukazovák spod povrazu.


  Helen ovisli kútiky úst. Čupla si anohavice sa jej vyhrnuli, odhalili lýtka apevnú obuv. Chystala sa mi vkĺznuť rukami pod chrbát. Pokrútila som hlavou. „Nie. Iba špičky prstov.“


  Vočiach som jej videla, že pochopila. Vstala som apostavila som sa pred tím.


  „Na ten prst tlačila celá váha tela pani Costellovej. Kopala nohami, sánku mala zaťatú, ústa otvorené, jazykom sa zúfalo usilovala dostať kyslík do pľúc. Pri každom myknutí svalov sa povraz zatiahol, jej váha tlačila na prst na hrdle – azabila ju. To bola sila, ktorá spôsobila tieto podliatiny. Ale telo nenašli sprstom pod povrazom. Obe ruky mala po bokoch. Niekto jej ruku vyslobodil spod povrazu. Sama to nemohla urobiť.“


  Aje to. Prípad sa otvoril ako stará plechovka sfarbou, vďaka niekoľkým fialovým podliatinám sa zmenil zo samovraždy na vraždu. Niekto napísal na bielu tabuľu: „OBEŤ: pani Costellová, 39 rokov, osem rokov vydatá, bezdetná, mikrobiologička,“ apripol pod ten text fotografie prstov.


  Baz stál po mojom boku. „Clancy navrhuje, že by sme mali spolupracovať.“


  „Skvelé.“


  „Si si istá?“


  „Jasné.“ Pousmiala som sa. Vzdychol. „On ti to nepovedal.“


  „Chodil okolo toho ako mačka okolo horúcej kaše.“ Pokrčila som plecami, vzala som si kabelku aplášť. „Clancy mi nedôveruje. Podľa neho som zlomená, čo je nevýhoda. Ja by som pravdepodobne urobila to isté. Myslí si, že potrebujem garde. Ale nepotrebujem.“


  „Nie som tu nato, aby som na teba dozeral. Mám pracovať. Kašlať na to, čo si myslí Clancy.“


  „Vidíš, už sme sa na niečom dohodli. Zišiel by sa mi niekto skúsenejší. Ale...“ poobzerala som sa po kancelárii, „... žobráci si nemôžu vyberať.“


  „Smiešne. Urob so mnou pohovor.“ Potiahol si rukávy na saku aprihladil si oblek.


  Usmiala som sa aprekrížila si ruky. „Videla som tvoje pokusy opohovor. Ledva na trojku.“


  „Na dvojku. Podľa Clancyho aj pápež klame lepšie než ja.“


  „Pápež klame lepšie než všetci. Videl si vposlednom čase Boha?“


  Zasmial sa avhrudi sa mi zdvihlo čosi, čo nebolo bezvýznamné, uvoľnilo sa niečo, čo hrozilo, že ma vtiahne dnu, anesmierne sa mi uľavilo.


  „Šéfka?“ skočila nám do reči Helen. „Volali zmárnice, majú počiatočné závery amožný artefakt. Patologička si myslí, že by to mohlo byť dôležité. Po prvé silná erózia zubnej skloviny na rezákoch astoličkách, možno spôsobená bulímiou. Po druhé,“ pozrela si do poznámok, „na okrajoch reznej rany na ľavom ramene sa našla farba alebo čo.“


  „Áno, spomínam si na to.“


  „Hovorila, že prišli výsledky ztoxikológie, aje to zvláštny odtieň modrej. Potassium hexacyanoferrate alebo bežnejšie pruská modrá. Umelci ju používajú celé roky.“


  „Farba?“


  „Áno.“ Helen sa usmiala. „Vraj spôsob, ako tá zlúčenina pokrývala okraje rany,“ znova si pozrela do poznámok, čítala vyhlásenie patologičky, „pôsobil cielene azrejme ktomu došlo po smrti. Vrane sa okrem toho našiel syntetický chĺpok, na ktorom teraz pracuje odborník na textílie, ale voľným okom to vyzerá ako chlp zmaliarskeho štetca.“


  „Ďakujem, Helen. Oznámte to tímu.“


  Chcela som vykročiť zkancelárie, ale pri dverách som zastala.


  „Tak čo?“ obrátila som sa na Baza. „Ideš?“


  

  



  Koniec ukážky

